**RETREAT for ELVERHØY MENIGHET 11. - 13. JUNI 2021**

****

Alle har sin egen vei i livet. Alle har sin egen vei i tro og tvil. Alle er vi på vei fra et sted, til et annet sted – men akkurat nå er vi bare der vi er. Retreat er å ta seg tid til å komme nær Gud, ha samvær med Ham og pleie kjærlighetsrelasjonen. Du kan bli mer oppmerksom på ditt eget indre, medmennesker og skaperverket. Jesus gikk selv ofte ut i ødemarken for å være sammen med sin himmelske far. Han inviterte også med vennene sine.

Å reise på retreat sammen med andre handler om å være på *sin* vei, og la andre være på *sin* – men likevel kjenne på et fellesskap. For selv om vi har hver vår vei så beveger vi oss i de samme landskapene. Vi kan utveksle erfaringer, le og gråte over de samme fjell og dype daler. Men viktigst, vi kan være sammen, med eller uten ord, som søsken på jorden. Og Gud, vår skaper, gleder seg over oss. Bli bedre kjent, lytt og samtal med Ham.

Retreaten tar utgangspunktet i felleskapet rundt «Pusterommet» i menigheten, men har plass til noen flere som ønsker å prøve dette, så vær frimodig 😊

Her kommer litt praktisk info og rammen for retreaten som vi håper kan gi oss en opplevelse av felleskap og frihet til hver enkelt i forhold til egne behov.

**FREDAG**

**17.10**: Ferja går fra Bellvika … ankomst Sandøya ca kl 19.15

**19.30:** Innlosjering på rom

**20.00:** Ankomstbønn og presentasjon av stille tidebønn i Saltkapellet

**20.45:** Varm kveldsmat i hovedhus (på brygga hvis 1 meters avstand) m/ info

Egentid (stille på brygga/uterommet) eller sosial tid (hovedhuset/uterommet)

**LØRDAG**

**08.00-09.30:** Glidende frokost (i stillhet fra kl 08-08.45)

**09.40-10.00:** Stille tidebønn i Saltkapellet

 Egentid/sosial tid/turtid/Jesusmeditasjon

**12.00-13.00:** Lunsj(i stillhet fra kl 12.00-12.30)

**13.30:** Felles tur til toppen og/eller Storsandvika eller egen tur

**18.00-18.30:** Middag – stille måltid m/musikk

**19.00-19.20:** Stille tidebønn i Saltkapellet

**20.00-21.00:** Kveldssamling m/ delerunde i storstua på Brygga

Egentid (stille på brygga/uterommet) eller sosial tid (hovedhuset/uterommet)

**SØNDAG**

**08.00-09.30:** Glidende frokost (i stillhet fra kl 08-08.45) m/ matpakkesmøring

**09.40-10.00:** Stille tidebønn i Saltkapellet

**11.00:** Avgang tur til Kirkevær

**12.00:** Friluftsgudstjeneste i Kirkevær v/ Dag Sæter og musikk v/ Anja Lindegård

 Lunsj i Kirkevær … mulighet for bålmat

 Egentid/sosial tid/turtid/Jesusmeditasjon

 Pakk ferdig personlige eiendeler før middag

**17.00-17.30:** Middag – stille måltid m/ musikk

 Vi rydder/vasker fellesareal og rom

**18.30:** Stille tidebønn (15 min) som avsluttes m/ avreisebønn i Saltkapellet

**19.00:** Ferja går (mulig ruteendring fra 1. mai 2021, til tidligere avgang)**.** Ankomst Bellvika kl 21.35

**Pris pr person opphold:** Er vi 15/10 stk: Kr 1000,-/1500,- (soverom/bad på Brygga) kr 1400,-/2000,- (hvis bespisning på Brygga mtp 1 m avstand) + kost (ikke fastsatt)

**Pris ferje:** Kr 219,- t/r (pr 22.03.2021)

Les gjerne mer om Sandøya retreatsted på: <https://sandoyaretreat.org/>

Sandøya brygge kan du lese om på facebook.

Brygga har 8 (9) soverom med til sammen ca 30 sengeplasser, så mulighet for å få enkeltrom for noen. Sandøya retreatsted har 3 soverom (ca 10 soveplasser). Det gamle huset er litt lytt😉 Telting er også mulig.

**Ta med:** Sengetøy, toalettsaker og håndklede, turklær og sko (regntøy?), inneklær og innesko, mat til ferjetur, skrivesaker (finnes lesestoff i «biblioteket» på Sandøya), (solkrem?), matboks til lunsj/hjemreise/snacks, drikkeflaske/termos og turkopp, liten tursekk, snacks (nøtter/sjokolade/frukt) til tur/mellommåltid, mobil i flymodus/avslått

Alle måltider serveres. Ta kontakt hvis du har spesielle diettbehov: aashildhg@gmail.com

**Bindende påmelding:** Fredag 23. april til hans.erik.schjoth@hotmail.com

*Med forbehold om endringer/avlysning/utsettelse pga koronasituasjon eller været.*

**Hilsen Hans Erik Schjøth (sokneprest i Elverhøy)**

**Åshild Hestness Gjertsen (Sandøya retreatsted)**